*Projekts*

LATVIJAS REPUBLIKAS MINISTRU KABINETS

2020. gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība**

*Izdoti saskaņā ar Attīstības finanšu institūcijas likuma  
12. panta ceturto daļu*

**I. Vispārīgie jautājumi**

1. Noteikumi nosaka nosacījumus atbalsta piešķiršanai apgrozāmo līdzekļu aizdevumu (turpmāk – aizdevumi) veidā saimnieciskās darbības veicējiem, kuru darbību ietekmējusi Covid-19 izplatība.
2. Aizdevumus saimnieciskās darbības veicējiem piešķir akciju sabiedrība "Attīstības finanšu institūcija Altum" (turpmāk – sabiedrība "Altum"), ievērojot šajos noteikumos noteiktos nosacījumus.
3. Šo noteikumu ietvaros atbalstu var saņemt:
   1. sīkie (mikro), mazie un vidējie saimnieciskās darbības veicēji (turpmāk – MVU), kuri atbilst Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk– Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)) 1. pielikuma noteiktajai definīcijai vai Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Komisijas regula Nr. 702/2014) 1. pielikuma 2. pantā noteiktajai definīcijai;
   2. lielie saimnieciskās darbības veicēji - juridiskas personas, kas atbilst Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2.panta 24.punktā vai Komisijas regulas Nr. 702/2014 2. panta 26. punktā noteiktajai definīcijai.
4. Šo noteikumu izpratnē saistītās personas ir saimnieciskās darbības veicēji, kas atbilst Komisijas regulas Nr. 651/2014 1. pielikuma 3. panta 3. punktā noteiktajai saistīto uzņēmumu definīcijai vai atbilst Komisijas regulas Nr. 702/2014 1. pielikuma 3. panta 3. punktā noteiktajai definīcijai.
5. Aizdevumus sniedz:
   1. līdz Eiropas Komisijas lēmuma spēkā esamības termiņa beigām;
   2. vai kā *de minimis* atbalstu pēc Komisijas lēmumā noteiktā spēkā esamības termiņa beigām saskaņā ar:
      1. Eiropas Komisijas 2013. gada 18. decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.1407/2013);
      2. Eiropas Komisijas 2013.gada 18. decembra Regulu (ES) Nr.1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – Komisijas regula Nr.1408/2013);
      3. Eiropas Komisijas 2014. gada 27. jūnija Regulu (EK) Nr.717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (turpmāk – Komisijas regula Nr.717/2014).
6. Sabiedrībai “Altum” pieejamais finansējums šīs programmas īstenošanai ir valsts budžeta finansējums līdz 50 000 000 *euro*.
7. Lai nodrošinātu finansējumu aizdevuma piešķiršanai, sabiedrība "Altum" piesaista valsts aizdevumu līdz 150 000 000 *euro* kredītlīnijas veidā vai piesaista aizdevumu no starptautiskajām finanšu institūcijām. Valsts aizdevuma atmaksas termiņš ir līdz 2031. gada 30. jūnijam. Valsts aizdevumam nepiemēro riska likmi.

**II. Aizdevumu nosacījumi**

1. Aizdevumi paredzēti Covid-19 ietekmēto saimnieciskās darbības veicēju apgrozāmo līdzekļu finansēšanai, ja saimnieciskās darbības veicējs ir ekonomiski dzīvotspējīgs un apgrozāmo līdzekļu aizdevums ir nepieciešams Covid-19 ietekmes rezultātā uz saimnieciskās darbības veicēja saimniecisko darbību, kas tiek pierādīts aizdevuma pieteikumā, izmantojot tādus kritērijus kā: saimnieciskās darbības veicēja operatīvie finanšu dati uzrāda apgrozījuma kritumu pret iepriekšējā gada attiecīgo periodu vai likviditātes rādītāju pasliktināšanās, salīdzinot ar 2019. gada datiem.
2. Aizdevumu maksimālā summa vienam saimnieciskās darbības veicējam un ar to saistīto personu grupai ir līdz 1 000 000 *euro.* Saimnieciskās darbības veicējs var saņemt vairākus aizdevumus, ja aizdevuma piešķiršanas brīdī piešķiramā un iepriekš saņemto aizdevumu neatmaksātā kopsumma nepārsniedz šajā punktā noteikto maksimālo aizdevuma summu.
   1. ja aizdevums izsniegts saskaņā ar šo noteikumu 5.1.punktu, maksimālais aizdevumus nepārsniedz vienu no šiem rādītājiem:
      1. divkāršus saimnieciskās darbības veicēja izdevumus 2019.gadā vai pēdējā pieejamā gadā par atalgojumu (ieskaitot sociālās izmaksas). Uzņēmumiem, kuri izveidoti pēc 2019.gada 1.janvāra, maksimālais aizdevums nedrīkst pārsniegt paredzamo gada atalgojuma apmēru pirmajos divos darbības gados;
      2. pamatojoties uz tam aprēķināto nepieciešamo likviditātes vajadzības apjomu turpmākajiem 18 mēnešiem MVU un 12 mēnešiem lielajam saimnieciskās darbības veicējam, kas pamatots šo noteikumu 15.punktā minētajos dokumentos un likviditātes nodrošināšanas plānā.
3. Aizdevuma atmaksas termiņš nepārsniedz 3 gadus, ievērojot saimnieciskās darbības veicēja darbības un apgrozāmo līdzekļu aprites ciklu.
4. Aizdevuma atmaksas uzsākšanu var atlikt par termiņu līdz 12 mēnešiem.
5. Atbilstoši šo noteikumu 5.1.punktam izsniegtajiem aizdevumiem procentu likmi nosaka, pie šo Noteikumu pielikumā noteiktās risku likmes atbilstoši saņēmēja riska profilam, pieskaitot Eiropas Komisijas noteikto bāzes likmi.
6. Izvērtējot Covid-19 ietekmi uz saimnieciskās darbības apjomu būtisku samazināšanos, aizdevuma procentu likmju subsīdiju var piešķirt uz laiku līdz 1 gadam.
7. Šo noteikumu 13.punktā minētiem saimnieciskās darbības veicējiem atbilstoši šo noteikumu 12.punktam noteikto aizdevumu procentu likmi var samazināt par 50% MVU vai par 15% lieliem saimnieciskās darbības veicējiem.
8. Lai saņemtu aizdevumu, saimnieciskās darbības veicēji iesniedz sabiedrībā "Altum" aizdevuma pieteikumu un citu sabiedrības "Altum" tīmekļa vietnē norādīto informāciju.
9. Sabiedrība "Altum" piešķir aizdevumu, pamatojoties uz saimnieciskās darbības veicēja iesniegtajiem šo noteikumu 15.punktā minētajiem dokumentiem, finansējot tikai tādas darbības, kuras sabiedrība "Altum" ir atzinusi par ekonomiski dzīvotspējīgām, tai skaitā izvērtējot saimnieciskās darbības veicēja ilgtspēju, nepieciešamo finansējuma apjomu, nodrošinājumu, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot uzņēmējdarbības riskus un citus faktorus.
10. Ja aizņēmējs nespēj nodrošināt aizdevuma līgumā paredzēto saistību izpildi, bet naudas plūsma vai saimniecības attīstības plāns apliecina aizņēmēja spēju atmaksāt aizdevumu nākotnē, sabiedrība "Altum" ir tiesīga restrukturizēt aizdevumu, pagarinot šo noteikumu 10.punktā minēto termiņu līdz pieciem gadiem, kā arī mainot maksājumu kārtību (apmēru) un struktūru (periodiskumu).

**III Neatbalstāmās nozares, darbības un saimnieciskās darbības veicēji**

1. Atbalstu nepiešķir šādām nozarēm un darbībām:
   1. Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) 1.panta pirmās daļas "a", "b", "c", "d" un "e". apakšpunktā noteiktajām nozarēm un darbībām, ja aizdevumu piešķir saskaņā ar regulu Nr.1407/2013;
   2. Komisijas regulas Nr.1408/2013 1.panta 1.punktā minētajām darbībām, ja aizdevumu piešķir saskaņā ar regulu Nr. 1408/2013;
   3. Komisijas regulas Nr.717/2014 1.panta 1.punktā minētajām darbībām, ja aizdevumu piešķir saskaņā ar regulu Nr. 717/2014
   4. ieroču un munīcijas tirdzniecībai (NACE 2.redakcijas grupa 47.78 "Citur neklasificēta jaunu preču mazumtirdzniecība specializētajos veikalos");
   5. tabakas izstrādājumu ražošanai un tirdzniecībai (NACE 2. redakcijas 12. nodaļa "Tabakas izstrādājumu ražošana", grupa 46.35 "Tabakas izstrādājumu vairumtirdzniecība" un grupa 47.26 "Tabakas izstrādājumu mazumtirdzniecība specializētajos veikalos");
   6. alkohola tirdzniecībai (NACE 2. redakcijas grupa 46.34 "Dzērienu vairumtirdzniecība" un grupa 47.25 "Alkoholisko un citu dzērienu mazumtirdzniecība specializētajos veikalos");
   7. azartspēlēm un derībām (NACE 2. redakcijas 92. nodaļa "Azartspēles un derības");
   8. finanšu un apdrošināšanas darbībai (NACE 2. redakcijas K sadaļa "Finanšu un apdrošināšanas darbības");
   9. operācijām ar nekustamo īpašumu (NACE 2. red. L sadaļa "Operācijas ar nekustamo īpašumu" grupa 68.1 “[Sava nekustama īpašuma pirkšana un pārdošana](https://nace.lursoft.lv/68.1/sava-nekustama-ipasuma-pirksana-un-pardosana?vr=3&old=0)”, un grupas 68.31 “Starpniecība darbībā ar nekustamo īpašumu”;
   10. nekustamā īpašuma, kas Nekustamā īpašuma valsts kadastra informācijas sistēmā reģistrējams kā dzīvojamā māja vai daudzdzīvokļu dzīvojamā māja, attīstīšanai;
   11. kravas autotransporta līdzekļu iegādei saimnieciskās darbības veicējiem, kas veic komercpārvadājumus ar autotransportu (NACE 2. redakcijas H sadaļa "Transports un uzglabāšana");
   12. citu aizdevumu refinansēšanai.
2. Ja saimnieciskās darbības veicējs, kuram aizdevumu piešķir saskaņā ar regulu Nr.1407/2013, regulu Nr.1408/2013 vai regulu Nr.717/2014, vienlaikus darbojas gan vienā vai vairākās atbalstāmajās nozarēs, gan izslēgtajās nozarēs vai veic neatbalstāmas darbības saskaņā ar attiecīgo regulu, tad:
   1. saņemot aizdevumu saskaņā ar regulu Nr.1407/2013, tas nodrošina darbību vai izmaksu nodalīšanu atbilstoši regulas Nr.1407/2013 1. panta 2. punktam;
   2. saņemot aizdevumu saskaņā ar regulu Nr.1408/2013, tas nodrošina darbību vai izmaksu nodalīšanu atbilstoši regulas Nr.1408/2013 1. panta 2. un 3. punktam;
   3. saņemot aizdevumu saskaņā ar regulu Nr. 717/2014, tas nodrošina darbību vai izmaksu nodalīšanu atbilstoši regulas Nr.717/2014 1. panta 2. un 3. punktam.
3. Aizdevumu saskaņā ar regulu Nr.1407/2013, regulu Nr.1408/2013 vai regulu Nr.717/2014 nepiešķir grūtībās nonākušam saimnieciskās darbības veicējam, kuram ar tiesas spriedumu ir pasludināts maksātnespējas process, tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, kura saimnieciskā darbība ir izbeigta vai kurš atbilst normatīvajos aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru.
4. Aizdevumu saskaņā ar šo noteikumu 5.1.punktu nepiešķir saimnieciskās darbības veicējam, ja tas bija nonācis finanšu grūtībās 2019.gada 31.decembrī saskaņā ar vismaz vienu no šādām pazīmēm:
   1. attiecībā uz saimniecisko darbības veicēju, kas ir kapitālsabiedrība - ja uzkrāto zaudējumu dēļ ir zaudēta vairāk nekā puse no tā parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm (un visām pārējām pozīcijām, kuras ir vispārpieņemts uzskatīt par daļu no pašu kapitāla), rodas negatīvs rezultāts, kas pārsniedz pusi no parakstītā kapitāla;
   2. attiecībā uz saimniecisko darbības veicēju, kurā vismaz dažiem dalībniekiem ir neierobežota atbildība par tā parādsaistībām - ja uzkrāto zaudējumu dēļ ir zaudēta vairāk nekā puse no grāmatvedības uzskaitē uzrādītā kapitāla;
   3. saimnieciskās darbības veicējam ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process vai tā saimnieciskā darbība ir izbeigta, vai saimnieciskās darbības veicēji atbilst normatīvajos aktos noteiktajiem kritērijiem, uz kuriem pamatojoties kreditors var pieprasīt maksātnespējas procedūru;
   4. lielajam saimnieciskās darbības veicējam, ja saskaņā ar pēdējo divu noslēgto finanšu pārskatu datiem parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas aprēķināta pēc EBITDA (peļņa pirms procentiem, nodokļiem un amortizācijas), ir bijusi mazāka par 1,0.

**IV. Subsīdijas ekvivalenta aprēķināšana un valsts atbalsta nosacījumi**

1. Subsīdijas ekvivalentu saimnieciskās darbības veicējiem sniegtajam atbalstam aprēķina:
   1. ja atbalstu sniedz atbilstoši šo noteikumu 5.1.apakšpunktam, faktiski piemēroto procentu summu atskaitot no procentu summas, kas jāmaksā saskaņā ar Eiropas Komisijas konkrētajam periodam noteikto bāzes likmi (bāzes likme publicēta Eiropas Komisijas Konkurences ģenerāldirektorāta mājaslapā internetā), kā arī šo noteikumu pielikumā noteikto risku likmi, kuras procentuālais apmērs tiek noteikts atbilstoši sabiedrības "Altum" izsniegtajam aizdevuma saņēmēja reitingam un piedāvātajam nodrošinājumam.
   2. ja atbalstu sniedz atbilstoši šo noteikumu 5.2.apakšpunktam, faktiski piemēroto procentu summu atskaitot no procentu summas, kas jāmaksā saskaņā ar Eiropas Komisijas konkrētajam periodam noteikto bāzes likmi, kā arī riska likmi, kuras procentuālais apmērs tiek noteikts atbilstoši sabiedrības "Altum" izsniegtajam aizdevuma saņēmēja reitingam un piedāvātajam nodrošinājumam (bāzes un risku likmes publicētas Eiropas Komisijas Konkurences ģenerāldirektorāta mājaslapā internetā).
2. Ja aizdevumu piešķir saskaņā ar Komisijas regulu Nr.1407/2013, Komisijas regulu Nr.1408/2013 vai Komisijas regulu Nr.717/2014, sabiedrība "Altum" *de minimis* atbalstu vienam vienotam uzņēmumam piešķir, nepārsniedzot Komisijas regulas Nr.1407/2013 3. panta 2. punktā, Komisijas regulas Nr.1408/2013 3. panta 3.a punktā vai Komisijas regulas Nr.717/2014 3. panta 2. punktā noteikto *de minimis* atbalsta maksimālo apmēru. Šo noteikumu izpratnē viens vienots uzņēmums ir uzņēmums, kas atbilst Komisijas regulas Nr. 1407/2013 2. panta 2. punktā, Komisijas regulas Nr. 1408/2013 2. panta 2. punktā vai Komisijas regulas Nr. 717/2014 2. panta 2. punktā minētajiem kritērijiem.
3. Atbalstam atbilstoši šo noteikumu 5.1.punktam sabiedrības "Altum" lēmuma par aizdevuma piešķiršanu datums uzskatāms par atbalsta piešķiršanas datumu.
4. Atbalstam atbilstoši šo noteikumu5.2.punktam sabiedrības "Altum" lēmuma par *de minimis* atbalsta piešķiršanu pieņemšanas datums uzskatāms par *de minimis* atbalsta piešķiršanas datumu.
5. Piesakoties atbalstam atbilstoši šo noteikumu 5.2.punktam, saimnieciskās darbības veicējs sniedz informāciju par iepriekš saņemto *de minimis* atbalstu, ievērojot normatīvos aktus par *de minimis* atbalsta uzskaites un piešķiršanas kārtību un uzskaites veidlapu paraugiem.
6. Lai nodrošinātu, ka saimnieciskās darbības veicēja apvienošanas, iegādes vai sadalīšanas gadījumā ir ievērots šo noteikumu 23. punktā minētais nosacījums, veicot atbalsta uzskaiti, ņem vērā šādus nosacījumus:
   1. ja saimnieciskās darbības veicējs ir apvienots, ņem vērā visu katram apvienošanā iesaistītajam saimnieciskās darbības veicējam iepriekš piešķirto *de minimis* atbalstu;
   2. ja saimnieciskās darbības veicējs ir sadalīts, saņemto *de minimis* atbalstu attiecina uz to saimnieciskās darbības veicēju, kas guva labumu no saņemtā *de minimis* atbalsta un kas pārņēma darbības, kurām sākotnēji tika izmantots *de minimis* atbalsts, vai arī, ja minētā attiecināšana nav iespējama, saņemto *de minimis* atbalstu attiecina proporcionāli, pamatojoties uz saimnieciskās darbības veicēja pašu kapitāla bilances vērtību sadales faktiskajā datumā.
7. Sabiedrība Altum" un atbalsta saņēmējs ievēro Komisijas regulas Nr. 1407/2013 6. panta 4. punktā, Komisijas regulas Nr. 1408/2013 6. panta 4. punktā un Komisijas regulas Nr. 717/2014 6. panta 4. punktā minētos datu uzglabāšanas nosacījumus.
8. Ja atbalsta saņēmējs ir pārkāpis atbilstoši šo noteikumu 5.1.punktam piešķirtā atbalsta nosacījumus, atbalsta saņēmējam ir pienākums atmaksāt sabiedrībai “Altum” visu projekta ietvaros saņemto nelikumīgo valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr.794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.
9. Ja atbalsta saņēmējs ir pārkāpis Komisijas regulas Nr.1407/2013, Komisijas Regulas Nr.1408/2013 vai Komisijas regulas Nr.717/2014 prasības, atbalsta saņēmējam ir pienākums atmaksāt sabiedrībai “Altum” visu atbilstoši šo noteikumu 5.2 punktam projekta ietvaros saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr.794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr.794/2004 11.pantā noteikto procentu likmes piemērošanas metodi.
10. Atbilstoši šiem noteikumiem piešķirto atbalstu par tām pašām attiecināmajām izmaksām nedrīkst apvienot ar citu valsts atbalstu.
11. Ievērojot Komisijas regulas Nr.1407/2013 5.pantā, Komisijas regulas Nr.1408/2013 5.pantā un Komisijas Regulas Nr.717/2014 5.pantā minētos nosacījumus, atbilstoši šo noteikumu 5.2.punktam piešķirto *de minimis* atbalstu drīkst apvienot ar citu *de minimis* atbalstu līdz šo noteikumu 23.punktā noteiktajam robežlielumam.
12. Sabiedrība "Altum" nodrošina informācijas publicēšanu atbilstoši Komisijas regulas Nr. 651/2014 9. panta 1. punkta "c" apakšpunktā un 4. punktā noteiktajām publicitātes pasākumu prasībām atbilstoši normatīvajam aktam par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.
13. Sabiedrība "Altum" nodrošina šo noteikumu ietvaros sniegtā atbalsta un informācijas uzskaiti. Minēto informāciju sabiedrība Altum glabā 10 gadus no dienas, kad šo noteikumu ietvaros ir piešķirts pēdējais atbalsts, un informāciju pēc pieprasījuma iesniedz Eiropas Komisijā.
14. Finanšu ministrija, balstoties uz Altum iesniegto informāciju, informē Eiropas Komisiju līdz 2020. gada 31. decembrim par šo pasākumu, kas tiek īstenots saskaņā ar pagaidu regulējumu saistībā ar COVID-19, kā arī iesniedz Eiropas Komisijai ikgadējo pārskatu par atbalstu, kas sniegts saskaņā ar šo atbalstu.

**VI. Noslēguma jautājumi**

1. Atbalstu piešķir:
   1. atbilstoši šo noteikumu 5.1.punktam līdz 2020.gada 31.decembrim;
   2. atbilstoši šo noteikumu 5.2.punktam līdz Komisijas regulas Nr.1407/2013 7. panta 4. punktā un 8. pantā, Komisijas regulas Nr.1408/2013 7. panta 4. punktā un 8. pantā, vai Komisijas regulas Nr.717/2014 7. panta 4. punktā un 8. pantā noteiktā piemērošanas termiņa beigām.
2. Noteikumi stājas spēkā pēc pozitīva lēmuma saņemšanas no Eiropas Komisijas

Ministru prezidents A. K. Kariņš

Ekonomikas ministra p.i.,

Iekšlietu ministrs S.Ģirģens

Iesniedzējs:

Ekonomikas ministra p.i.,

Iekšlietu ministrs S.Ģirģens

Vīza:

Valsts sekretāra vietā-

valsts sekretāra vietnieks E. Valantis